Bajram Hasbajrami

Bajram Hasbajrami lindi në fshatin Kasni të Dibrës më 5 gusht 1944 në një familje me tradita të spikatura nacionaliste. Shkollën fillore e kreu në vendlindje në kushte të vështira të terrenit, por doli me rezultate të larta në mësime. Shkollën e mesme Pedagogjike e mbaroi në Shkodër duke u bërë mësues i shkollës fillore. Punoi si mësues i shkollës 7-8 vjeçare në shkollat ​​e zonës së Katër Grykëve në Dibër duke shfaqur zotësi në profesionin e tij. Prandaj dhe në kushte të vështira të peripecive të kohës arriti të mbarojë Institutin Pedagogjik të Shkodrës në degën e Gjuhë-Letërsi. Për 30 vite punoi me dinjitet si mësues duke fituar admirimin e nxënësve dhe prindërve të tyre në zonën e Katër Grykëve në Dibër. Në shtator të vitit 1991 deri në vitin 2000 emërohet dhe punon si mësues në shkollën e Lisit të Matit. Dy vitet e fundit ishte dhe zv. drejtor i shkollës duke dalë në pension me faqe të bardhë dhe i nderuar nga zona e Matit. Bajram Hasbajrami vazhdimisht është marrë me krijimtari letrare dhe studime të fushës së gjuhës e folklorit.  

 Krijimtaria 
Vëllime poetike
 Dua të flas me jetën (2004);
 Poezi të zgjedhura (2005) ; 
 Lirikat e majit (2006);
 Univers i gjymtuar (2007);
 Cicërimat e pranëverës në Lis( 2009 );
 Lirikat e një dashurie të pamundur ( 2012 ) ;
 Jetë e nëpërkëmbur nga “Perandoria e antidashurisë” ( 2020 );
 Poezia dhe muza e saj ( 2021 );
 Poezi për “Pesë Yllësi” ( 2021 );

Prozë
 Skica ,tregime , novela(2000-2002);
 Romani " Ligësi e shfrenuar " ( 2003 ) ;
 Romani " Varri turpit " (2007 ) ;
 Kujtime  “Por… I paepur” ( 2009 )

 Fabula , anekdota , gjëagjëza dhe mencuri popullore ( 2018 ) ; 
 Publicistikë  “Disa evenimente të jetës sime” ( 2021 ).

Studime me karakter historik
 Histori nga jeta e vllaznisë “ Hasbajrami “(2006); 
 Historia e fshatit tim ,Kasnia ( 2006 ) ; 
 Mendime eseiste për disa probleme jetike të shoqërisë ( 2008 );
 Informacione mbi Albanologjine Shqiptare( 2019 );
 Pese vlera yllësie nga “Saga e Kaloshëve te Stinës në Dibër ( 2020 );
 Në shtetin antiligjor nuk mund të ketë Pluralizëm Demokratik ( 2022 );

 Burime 
http://toena.com.al/toena/lista_e_ofruar_per_shitje/B.php 

https://www.dibraon.com/protagoniste-dhe-aktivitete-kulturore-e-artistike-dibrane/konaku/ 

http://toena.com.al/toena/lista_e_ofruar_per_shitje 

https://bajramhasbajrami.com/